Մինչ բաց դասի սկսելը աշխատանքի և սոցիալական հարցերի նախարար Արտեմ Ասատրյանը ողջունելով ներկաներին, նշեց, որ այսօր առաջնահերթ խնդիրներից մեկը կայանում է նրանում, որ բուհերը պատրաստեն այնպիսի մասնագետներ, ովքեր մրցունակ կլինեն աշխատաշուկայում: Անդրադառնալով նոր կենսաթոշակային համակարգի ներդրմանը, նախարարը հայտնեց, որ այն էապես կնպաստի երկրի տնտեսական աճին, իսկ դրա միջոցով կենսաթոշակառուների, աշխատողների և գործատուների բարեկեցությանը: «Ուստի մեզ համար առավել կարևոր է, որ տարիների ընթացքում մշակված, միջազգային փորձով հարստացած և վերջնական լուծումներ ստացած այս համակարգը հայտնվի ապահով ձեռքերում՝ իրականացվի արհեստավարժ, համապատասխան որակավորում ունեցող մասնագետների կողմից»,- ասաց նախարարը: